Save Your Tears

«Save Your Tears» (անգլ. թարգմանաբար՝ «Խնայիր արցունքներդ»), կանադացի երգիչ The Weeknd-ի երգը նրա չորրորդ՝ «After Hours» (2020) ստուդիական ալբոմից։ The Weeknd-ը երգը գրել է Ահմադ Բալշի, Ջեյսոն Քենևիլի, Մաքս Մարտինի և Օսկար Հոլթերի հետ միասին, Էյբլը, Մարտինը և Հոլթերը նաև պրոդյուսերավորել են այն։ Քննադատերը նշել են, որ երգի կրկներգը նման է Wham! խմբի «Everything She Wants» երգի կրկներգին։ Երգի ռեմիքս տարբերակը՝ Oneohtrix Point Never-ի մասնակցությամբ թողարկվել է 2020 թվականի մարտի 23-ին։
2020 թվականի օգոստոսի 9-ին Եվրոպայում երգը թողարկվել է որպես ալբոմի չորրորդ սինգլ, իսկ ամերիկյան ռադիոկայաններ ուղարկվել է 2020 թվականի նոյեմբերի 24-ին։ Երգի երկրորդ ռեմիքս տարբերակը՝ ամերիկացի երգչուհի Արիանա Գրանդեի մասնակցությամբ թողարկվել է 2021 թվականի ապրիլի 22-ին, որը գլխավորել է ամերիկյան Billboard Hot 100 չարթը, դառնալով երկու արտիստների 6-րդ համար մեկ երգը չարթում։ Այն «After Hours»-ը դարձրել է Դրեյքի 2018 թվականի «Scorpion» ալբոմից հետո առաջինը, որի երեք սինգլները գլխավորել են չարթը։


== Նախապատմություն և առաջխաղացում ==
2019 թվականի հուլիսի 12-ին երգից մի հատված հայտնվել է սոցցանցերում, որը շատերին ստիպեց մտածել, որ այն ընդգրկվելու է «After Hours» ալբոմում։ 2020 թվականի մարտի 14-ին Shazam-ը հայտնել է, որ այս ձայնագրությունը դառնալու է The Weeknd-ի չորրորդ ստուդիական ալբոմի տասնմեկերորդ երգը։ Նույն օրն ավելի ուշ երգիչը հաստատել է ստեղծագործության առկայությունը, երբ ներկայացրել է ալբոմի երգացանկը։


== Ստեղծագործություն ==
«Save Your Tears»-ը պատմում է, թե ինչպես են Բելլա Հադիդը և Սելենա Գոմեսը ազդեցություն թողել իր վրա։ Երգը ցուցադրում է The Weeknd-ի կարոտը Հադիդի նկատմամբ նրան հանդիպելուց հետո, ինչպես նաև նա ափսոսում է աղջկա սիրտը կոտրելու համար։ Նրանց հանդիպման մասին, հավանաբար, հաղորդվել է լրագրերում․ նրանք հանդիպել են «Catch One» ակումբում իրենց բաժանումից հետո՝ 2019 թվականի օգոստոսին, և Էյբելի ժամանումից մի քանի րոպե անց Հադիդը լքել է ակումբը։ Արտիստը խոստովանում է, որ Հադիդը հրաժարվել է իրեն ուշադրություն դարձնել, քանի որ, հավանաբար, նա ցավեցրել է աղջկան, ինչպես իր նախկինը իրեն, հավանաբար Գոմեսը, որի մասին նա երգել է իր նախորդ՝ «My Dear Melancholy» մինի ալբոմում (անգլ.՝ I broke your heart like someone did to mine / And now you won't love me for a second time, անգլ. թարգմանաբար՝ «Ես կոտրեցի քո սիրտը, ինչպես ինչ-որ մեկը կոտրեց իմը / Եվ հիմա դու ինձ չես սիրի երկրորդ անգամ»)։


== Առևտրային հաջողություն ==
Ալբոմի թողարկումից հետո, «Save Your Tears»-ը, 2020 թվականի ապրիլի 4-ին, դեբյուտ է կատարել ամերիկյան Billboard Hot 100 չարթի 41-րդ հորիզոնականում։
Rolling Stone Top 100 չարթում երգը հասել է 13-րդ հորիզոնական։
Երգչի հայրենի Կանադայում երգը հասել է 46-րդ հորիզոնականի։
Նիդերլանդներում երգի՝ որպես սինգլ թողարկումից հետո այն հասել է Dutch Top 40 չարթի 17-րդ հորիզոնական և Single Top 100 չարթի 50-րդ հորիզոնական։


== Ռեմիքսներ ==


=== OPN ռեմիքս ===
Երգի առաջին ռեմիքսը ստեղծվել է Oneohtrix Point Never-ի կողմից և ներառվել է «After Hours» ալբոմի դելյուքս հրատարակությունում և ռեմիքսների մինի ալբոմում։


=== Արիանա Գրանդեի ռեմիքս ===
Երկրորդ ռեմիքսը, ձայնագրված ամերիկացի երգչուհի Արիանա Գրանդեի հետ համագործակցությամբ, թողարկվել է 2021 թվականի ապրիլի 22-ին և ուղեկցվում է անիմացիոն տեսահոլովակով։ Երգը հանդիսանում է երկու արտիստների երրորդ համագործակցությունը՝ 2020 թվականի «Off the Table» և 2014 թվականի «Love Me Harder» երգերից հետո։


== Ձայնագրման մասնակիցներ ==
Տվյալները՝ «Genius» կայքից։

The Weeknd՝ հեղինակ, վոկալ, արտադրություն, ծրագրավորում, ստեղնաշարեր, բաս, կիթառ, հարվածայիններ
Belly՝ երգահան, արտադրություն
Ջեյսոն Քենևիլ՝ հեղինակ, արտադրություն
Մաքս Մարտին՝ հեղինակ, արտադրություն, ծրագրավորում, ստեղնաշարեր, բաս, կիթառ, հարվածայիններ
Օսկար Հոլթեր՝ հեղինակ, արտադրություն, ծրագրավորում, ստեղնաշարեր, բաս, կիթառ, հարվածայիններ
Մաքս Գրան՝ կիթառ
Շին Կամիյամա՝ ինժեներինգ
Քոր Բայս՝ ինժեներինգի օգնական
Ջերեմի Լերտոլա՝ ինժեներինգի օգնական
Շոն Քլեին՝ ինժեներինգի օգնական
Սերբան Գենեյա՝ միքսինգ
Ջոն Հեյնս՝ միքսինգի ինժեներինգ
Դեյվ Քաթչ՝ մասթերինգ
Քևին Փիթերսոն՝ մասթերինգ
Արիանա Գրանդե՝ հեղինակ, վոկալ, վոկալի արտադրություն, ինժեներինգ (միայն ռեմիքս)


== Հիթ-շքերթներ ==


== Հավաստագրեր ==


== Թողարկման պատմություն ==


== Ծանոթագրություններ ==


== Արտաքին հղումներ ==
Save Your Tears (աուդիո) ՅուԹյուբում
Save Your Tears (OPN ռեմիքս աուդիո) ՅուԹյուբում
Save Your Tears (Արիանա Գրանդե ռեմիքս աուդիո) ՅուԹյուբում